P r e d k l a d a c i a   s p r á v a

	V dňoch 21. - 22. januára 2002 sa uskutočnila oficiálna návšteva ministra vlády Francúzskej republiky povereného európskymi záležitosťami Pierra Moscoviciho v Slovenskej republike. Návšteva  sa uskutočnila na pozvanie podpredsedníčky vlády Slovenskej republiky pre európsku integráciu Márie Kadlečíkovej a ministra zahraničných vecí Slovenskej republiky Eduarda Kukana. 

	Počas návštevy francúzskeho ministra prijal prezident SR Rudolf Schuster, predseda vlády SR Mikuláš Dzurinda, podpredseda NR SR Pavol Hrušovský, podpredsedníčka vlády SR Mária Kadlečíková,  stretol sa s ministrom zahraničných vecí SR Eduardom Kukanom a štátnym tajomníkom MZV SR Jánom Figeľom. Pierre Moscovici rokoval aj s predsedom Výboru NR SR pre európsku integráciu Františkom Šebejom, s predsedom Výboru NR SR pre obranu a bezpečnosť Vladimírom Palkom a s členmi týchto výborov.

	Hlavnou témou rokovaní bol  aktuálny stav prístupového procesu SR do EÚ a NATO, aktuálna medzinárodná situácia a možnosti prehĺbenia slovensko-francúzskej spolupráce v politickej a ekonomickej oblasti.